EkBass/fiwiki-20250220-pages-articles huggingface dataset:
LATAM Ecuador

LATAM Ecuador (esp. Aerolane Líneas Aéreas Nacionales del Ecuador) on ecuadorilainen lentoyhtiö, jonka pääkonttori sijaitsee Quitossa. Yhtiö lentää reittilentoja Quitosta ja Guayaquilista. Yhtiö perustettiin heinäkuussa 2002 nimellä LAN Ecuador ja se aloitti lentonsa huhtikuussa 2003. Yhtiön omistavat Translloyd (55%) ja LAN Airlines (45%). Se on Oneworld-allianssin liitännäisjäsen. Kun LAN ja TAM yhdistyivät LATAM Airlines Groupiksi vuonna 2012, myös LAN Ecuador muutti nimensä LATAM Ecuadoriksi. == Laivasto == LATAM Ecuadorin laivastoon kuului heinäkuussa 2016 kuusi Airbus A319-100 -konetta. Niiden lisäksi yhtiö käyttää kuitenkin myös emoyhtiö LATAM Airlinesin koneita. == Lähteet == ==Aiheesta muualla== * LAN Luokka:Ecuadorilaiset lentoyhtiöt
Mike Scully

Mike Scully (s. 1956) on yhdysvaltalainen televisiotuottaja, joka on tunnettu animaatiosarja Simpsonien entisenä tuottajana ja käsikirjoittajana. Hän oli sarjan vastaava tuottaja eli showrunner tuotantokausilla 9.–12., jotka esitettiin Yhdysvalloissa vuosina 1997–2001. Kaikki häntä edeltäneet vastaavat tuottajat olivat toimineet tehtävässä enintään kahden tuotantokauden ajan. Scully käsikirjoitti muutaman jakson 6. kaudesta alkaen, kuten jaksot ”Lisan kilpailija”, ”Kaksikymmentäviisi pentua” ja ”Lisan liukkaat”. Hän oli myös yksi The Simpsons Movie -elokuvan käsikirjoittajista. ==Aiheesta muualla== * Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Simpsoneiden tekijät Luokka:Vuonna 1956 syntyneet Luokka:Elävät henkilöt
Kiss Unplugged

Kiss Unplugged on yhdysvaltalaisen rock-yhtye Kissin livealbumi vuodelta 1996. Albumi on nauhoitettu New York Cityssä Sony Music Studiosilla Music Televisionin MTV Unplugged -ohjelmasarjan konsertissa 9. elokuuta 1995 noin 500 hengen yleisön edessä, ja sen tuotti Alex Coletti. Konsertissa yhtyeen alkuperäinen eli Paul Stanleyn, Gene Simmonsin, Ace Frehleyn ja Peter Crissin muodostama kokoonpano esiintyi ensimmäisen kerran yhdessä sitten vuoden 1980. Albumi julkaistiin Mercury Records -levymerkillä 12. maaliskuuta 1996, ja alun perin Music Televisionin televisioesitykseen taltioitu esiintyminen julkaistiin myös VHS- ja DVD -formaateissa. Kiss Unplugged nousi Yhdysvalloissa Billboard 200 -albumilistan sijalle 15., ja ylitti myös kultalevyrajan. Suomessa albumi sijoittui albumilistalla korkeimmillaan sijalle 18. Singlenä albumilta julkaistu versio kappaleesta ”Rock and Roll All Nite” nousi Yhdysvalloissa Mainstream Rock Tracks -listan sijalle 13. == Kappaleet == * "Got to Choose" on mukana ainoastaan Japanin CD-painoksella sekä vinyylilevypainoksella == Kokoonpano == ;Kiss * Gene Simmons – basso, laulu * Paul Stanley – kitara, laulu * Bruce Kulick – kitara, taustalaulu * Eric Singer – rummut, taustalaulu, laulu kappaleessa "Nothin' to Lose" ;ja * Ace Frehley – kitara kappaleissa "2 000 Man", "Beth", "Nothin' to Lose" ja "Rock and Roll All Nite", laulu kappaleessa "2 000 Man" * Peter Criss – rummut kappaleissa "2 000 Man", "Nothin' to Lose" ja "Rock and Roll All Nite", laulu kappaleessa "Beth" * Phillip Ashley – piano kappaleessa "Every Time I Look at You" * Jon Grindstaff – kapellimestari == Lähteet == == Aiheesta muualla == * Luokka:Vuoden 1996 konserttitallenteet Luokka:Kissin konserttitallenteet Luokka:Unplugged-albumit Luokka:Konserttielokuvat
Suomen Taikurit

Suomen Taikurit ry on vuonna 1972 perustettu taikureiden yhdistys. Perustamiskokoukseen osallistuivat Lasse Tiilikainen, Timo Jurva, Kari Levelä, Olavi Vainionpää sekä Timo Saikkonen. Yhdistyksen nimi oli alun perin Taikaritarit ry, mutta jäsenistön toivomuksesta nimi muutettiin vuonna 2002 nykyiseen muotoonsa. Suomen Taikureiden nykyisenä puheenjohtaja toimii Markus Tervo. Sitä edellinen puheenjohtaja oli Miika Pelkonen. Kunniapuheenjohtaja on Kim Wist. Yhdistys on Suomen suurin ja aktiivisin taikurijärjestö, sen tarkoitus on tuoda taikuutta tietoisuuteen. Yhdistys järjestää säännöllisesti kilpailuja ja seminaareja sekä viikoittaisia tapaamisia taikurikollegoiden kesken. == Lähteet == ==Aiheesta muualla== * Suomen Taikurit ry Yhdistyksen kotisivut Luokka:Suomalaiset kulttuurijärjestöt Luokka:Taikatemput
Lisälevy

Lisälevy ( tai expansion disk) eli lisäosa on erikseen myytävä osa aiemmin julkaistuun tietokonepeliin. Useimmiten lisälevyillä peliin lisätään uusia tehtäviä, hahmoja ja hirviöitä, varusteita, ja muuta vastaavaa. Useimmiten lisälevyt vaativat alkuperäisen pelin omistamisen, ja ovat hinnaltaan huomattavasti alhaisempia. Jotkut lisälevyt toimivat myös yksinään (esimerkiksi jotkin Half-Lifen lisälevyt toimivat myös ilman alkuperäistä peliä). Toisinaan lisälevyä aletaan myydä alkuperäisen pelin kanssa, ja toisinaan pelistä julkaistaan painoksia, joka sisältää alkuperäisen pelin ja kaikki julkaistut lisälevyt. Monessa tapauksessa lisälevyt on annettu ulkopuolisen kehittäjän tehtäväksi, joskin se, että lisälevy on alkuperäisen tekijätiimin tekemä, ei ole poikkeavaa. Konsoleilla lisälevyjä ei niiden toimintatavasta johtuen ole aikaisemmin nähty kovin usein, mutta uusilla konsoleilla niitä on alkanut esiintyä useammin. Esimerkiksi Xbox-konsolilla peleihin julkaistaan lisäosia Xbox Liven kautta. Luokka:Videopelikäsitteet
Jari Pyykölä

Jari Pyykölä (s. 29. helmikuuta 1956 Vihanti) on suomalainen jalkapallovalmentaja. Pyykölä on valmentanut liigassa FC Jazzia, FC Lahtea, Kuopion Palloseuraa sekä Vaasan Palloseuraa ja Ruotsissa mm. IF Brommapojkarnaa. Hän johti Jazzin Suomen mestaruuteen kaudella 1996, valmensi tukholmalaisen IF Brommapojkarnan sarjanousuun kaudella 1998 ja nosti VPS:n Ykkösestä liigaan kaudeksi 2006. Kaudella 2006 Pyykölä piti Vaasan Palloseuran liigassa. Pyykölä erotettiin 9. kesäkuuta 2007. Jari Pyykölä piti välivuoden 2008 ja teki sopimuksen loppuvuonna 2008 valmentaa kaudella 2009 Kakkosessa pelannutta OPS-jp:tä. Hän kuitenkin erosi tehtävästään huhtikuun alussa kaksi viikkoa ennen sarjakauden alkua, koska seuran manageri Miika Juntunen oli puuttunut Pyykölän mielestä liikaa valmennuksen toimintaan. Hän solmi 2010 loppuvuodesta kaksivuotisen sopimuksen valmennuspäälliköksi oululaisseura Tervarit-junioreiden kanssa. Vuonna 2015 Pyykölä toimi AC Kajaanin päävalmentajana. Sen jälkeen hän ollut apuvalmentajana PS Kemissä, Hakassa, FC Jazzissa ja viimeksi Veikkausliigassa IFK Mariehamnissa. == Lähteet == Luokka:Suomalaiset jalkapallovalmentajat Luokka:Vuonna 1956 syntyneet Luokka:Elävät henkilöt
The Box Set

The Box Set on hard rock -yhtye KISSin kokoelma-albumi, joka julkaistiin 20. marraskuuta 2001. Kokoelma-albumi sisältää kaikkiaan viisi cd:tä, joilla on yhteensä 94 biisiä. Levyllä on KISSin esiasteen, Wicked Lesterin äänitysten lisäksi KISSin demoja ja aikaisemmin julkaisemattomia kappaleita 1960-luvun lopulta lähtien. == Kappalelistat == ===Levy 1=== #"Strutter (Demo)" #"Deuce (Demo)" #"Keep Me Waiting (Wicked Lester)" #"She (Wicked Lester)" #"Love Her All I Can (Wicked Lester)" #"Let Me Know (Demo)" #"100,000 Years (Demo)" #"Stop, Look To Listen (Paul Stanley Demo)" #"Leeta (Gene Simmons Demo)" #"Let Me Go, Rock 'N Roll (Demo)" #"Acrobat (Live)" #"Firehouse (Demo)" #"Nothin' To Lose" #"Black Diamond" #"Hotter Than Hell" #"Strange Ways" #"Parasite" #"Goin' Blind" #"Anything For My Baby" #"Ladies In Waiting" #"Rock And Roll All Nite" ===Levy 2=== #"C'mon And Love Me (Live)" #"Rock Bottom (Live)" #"Cold Gin (Live)" #"Watchin' You (Live)" #"Doncha Hesitate (Demo)" #"Mad Dog (Demo)" #"God Of Thunder (Demo)" #"Great Expectations" #"Beth" #"Do You Love Me?" #"Bad, Bad Lovin' (Demo)" #"Calling Dr. Love" #"Mr. Speed (Demo)" #"Christine Sixteen" #"Hard Luck Woman" #"Shock Me" #"I Stole Your Love" #"I Want You (Soundcheck)" #" Love Gun (Demo)" #"Love Is Blind (Demo)" ===Levy 3=== #"Detroit Rock City (Edit)" #"King Of The Night Time World (Live)" #"Larger Than Life" #" Rocket Ride" #"Tonight You Belong To Me" #"New York Groove" #"Radioactive (Demo)" #"Don't You Let Me Down" #"I Was Made For Lovin' You" #"Sure Know Something" #"Shandi" #"You're All That I Want (Demo)" #"Talk To Me (Live)" #"A World Without Heroes" #"The Oath" #"Nowhere To Run (Remix)" #"Creatures Of The Night" #"War Machine" #"I Love It Loud" ===Levy 4=== #" Lick It Up" #"All Hell's Breakin' Loose" #"Heaven's On Fire" #"Get All You Can Take" #"Thrills In The Night" #"Tears Are Falling" #"Uh! All Night" #"Time Traveller (Demo)" #"Hell Or High Water" #"Crazy Crazy Nights" #"Reason to Live" #"Let's Put The 'X' In Sex" #"Hide Your Heart" #"Ain't That Peculiar (Demo)" #"Silver Spoon" #" Forever (Remix)" ===Levy 5=== #"God Gave Rock 'N' Roll To You II" #"Unholy (Edit)" #"Domino (1991 Demo)" #"Every Time I Look At You" #"Comin' Home (Live, "Unplugged")" #"Got To Choose (Live, "Unplugged")" #"I Still Love You (Live, "Unplugged")" #"Nothin' To Lose (Live, "Unplugged")" #"Childhood's End (w/ coda)" #"I Will Be There" #"Psycho Circus (Edit)" #"Into The Void" #"Within (Edit)" #"I Pledge Allegiance To The State Of Rock 'N Roll" #"Nothing Can Keep Me From You" #"It's My Life ("Originals Version")" #"Shout It Out Loud (1996 Live)" #"Rock And Roll All Nite (Live)" == Aiheesta muualla == * Box Set Box Set Box Set
John C. Mather

John Cromwell Mather (s. 27. elokuuta 1945) on yhdysvaltalainen fyysikko, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä George Smootin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta.The Nobel Prize in Physics 2006 nobelprize.org Mather työskentelee Yhdysvaltain avaruushallinto NASAssa. == Elämä == Mather syntyi virginialaisessa pikkukaupungissa, kävi koulunsa lähistöllä ja sai stipendin Princetoniin, mutta ystävänsä houkuttelemana päättikin vaihtaa Berkeleyhin. Vuonna 1970 hän etsiskeli väitöskirjan aihetta ja pääsi mukaan kosmista taustasäteilyä tutkivaan projektiin nimeltä COBE. Siinä rakennettiin sensoreita jotka toimivat maanpinnalla tai ilmapallon varassa. Matherin väitös valmistui 1974.John C Mather Encyclopedia Britannica Vuonna 1976 NASA hyväksyi projektin jatkon ohjelmaansa, ja samantyyppisiä instrumentteja vietiin ilmakehän ulkopuolelle. == Merkitys == Matherin ja Smootin COBE-instrumentillä tekemät havainnot vahvistavat teoriaa alkuräjähdyskestä ja siitä että maailmankaikkeus sai alkunsa tiheästä ja kuumasta aineesta. == Lähteet == Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Vuonna 1945 syntyneet Luokka:Elävät henkilöt
Ciba Specialty Chemicals

Ciba Specialty Chemicals oli sveitsiläinen kemianalan yritys. Yhtiön pääkonttori oli Baselissa, Sveitsissä. Sen liikevaihto oli vuonna 2004 noin 7 miljardia Sveitsin frangia ja sillä oli noin 19300 työntekijää. Yhtiö syntyi lääkeyritys Novartiksen kemianteollisuuden yhtiöittämisestä vuonna 1997. Ciba Specialty Chemicals sulautui BASF:iin kesäkuussa 2009. Ciban lehdistötiedote sulautumisesta 23.6.2009 Ciba Specialty Chemicalsin Suomen hallinto- ja tuotekehitysyksikkö sijaitsivat Raisiossa sen ostettua vuonna 2004 Raisio Oyj:n kemianteollisuuden toiminnot. Syksyllä 2009 BASF ilmoitti yt- neuvottelujen päätyttyä lakkauttavansa Raision tuotekehitys-, hallinto- ja myyntiyksiköt.Tekniikka & Talous 22.9.2009 Tekniikka & Talous 16.10.2009 ==Lähteet== ==Aiheesta muualla== * Yhtiön omat sivut Luokka:Kemianteollisuusyhtiöt Luokka:Sveitsiläiset teollisuusyritykset Luokka:Tavaramerkit
Nordiska museet

Nordiska museet (Pohjoismainen museo) on museo Ruotsin pääkaupungissa Tukholmassa. Se sijaitsee Djurgårdenin saarella lähellä kaupungin keskustaa. Museo esittelee Ruotsin kulttuurihistoriaa ja kansatiedettä 1500-luvulta nykypäivään. Artur Hazelius perusti museon 1800-luvun toisella puoliskolla. Se tunnettiin alun perin nimellä Skandinavisk-etnografiska samlingen eli Skandinavialaisen kansatieteen kokoelma. Nykyisen nimensä Nordiska museet sai vuonna 1880. Nykyinen museorakennus rakennettiin vuosina 1889–1907. Sen suunnittelijana toimi arkkitehti Isak Gustaf Clason. Kyseessä on yksi Tukholman monumentaalisimmista rakennuksista. Rakennuksessa on vaikutteita 1600-luvun pohjoiseurooppalaisesta renessanssiarkkitehtuurista, kuten Frederiksborgin linnasta. Museon keskuksena oleva suuri muistosali perustui Hazeliuksen vuonna 1890 esittämään suunnitelmaan. Sisäänkäyntiä koristavat obeliskit ja Kaarle X Kustaan ratsastajapatsas.Fredric Bedoire: Stockholms byggnader: Arkitektur och stadsbild, s. 216. Norstedts, Tukholma 2012. Pääsalin päässä on massiivinen Kustaa Vaasan patsas. Djurgårdsbronin läheinen alue, jossa museo sijaitsee, tunnetaan nimellä Leijonslätten. ==Lähteet== == Aiheesta muualla == * Viralliset sivut Luokka:Djurgården Luokka:Tukholman museot Luokka:Etnografiset museot
Trap

Trap on skeetin ohella toinen olympialaji haulikkoammunnassa. Trap-lajeja ovat trap (olympiatrap), kaksoistrap, kansallinen trap (1-trap), automaattitrap (A-trap) ja metsästystrap. Trap (olympiatrap) ja kaksoistrap ovat kansainvälisiä lajeja, loput kolme lajia kansallisia. Kansallisissa trap- lajeissa on aina viisi ampumapaikkaa suorassa linjassa ja kiekonheitin sijaitsee 15 metrin päässä ampumapaikkojen etupuolella (metsästystrapissa 10 m). Kiekko lähtee aina ampujan pyynnöstä, useimmilla radoilla mikrofonilähettimen välityksellä. Heittimenä käytetään automaattista heitintä, jossa on muuttuva heittokorkeus,-nopeus ja sivukulma, kunkin alalajin sääntöjen mukaisesti. Olympia-trapissa on heitinhaudassa 15 heitintä, jotka säädetään kiinteiksi tietyn skeeman mukaan. Eli kunkin ampumapaikan edessä on kolmen heittimen muodostama ryhmä, jossa reunaheittimet heittävät kiekon jyrkemmässä kulmassa kuin keskiheitin. Ampujalla on käytettävissä kaksi laukausta kiekkoa kohti lukuun ottamatta finaalisarjoja jotka ammutaan yhdellä patruunalla. Kaksoistrapissa heitetään kaksi kiekkoa kerralla myös ennalta säädetyn skeeman mukaan. Ampujalla on käytössään yksi laukaus kiekkoa kohti. == Lähteet == == Aiheesta muualla == * * * Luokka:Ampumaurheilu de:Wurfscheibenschießen no:Leirdueskyting sr:Глинени голуб
Sipoon kirkko (Helsinki)

Sipoon kirkoksi kutsuttiin Helsingin Taka-Töölössä, Töölön raitiovaunuvarikon vieressä osoitteessa Mannerheimintie 76 (ent. Läntinen Viertotie) sijainnutta jugendtaloa. Helsingin Raitiotie- ja Omnibus Osakeyhtiö (myöh. Helsingin kaupungin liikennelaitos) rakennutti sen työsuhdeasunnoiksi vuonna 1905. Arkkitehtina toimi Waldemar Aspelin, joka oli suunnitellut myös viereisen, vuonna 1900 valmistuneen raitiovaunuhallin, varikon vanhimman rakennuksen. Rakennus sai nimensä sipoolaisista raitiovaunujen rahastajista, joita palkattiin lakkoilevien työntekijöiden tilalle vuonna 1904, sekä tornista, joka toi mieleen kirkon. Rahastajat asuivat rakennuksen työsuhdeasunnoissa. Rakennus purettiin vuonna 1978 ja oli Helsingin keskustan viimeisiä purettuja arvorakennuksia. Tilalle rakennettiin seuraavana vuonna arkkitehti Matti Hakalan suunnittelema harmaa elementtirakennus.Helsingin kaupungin museot Talo on tullut tunnetuksi myös Hectorin Asfalttiprinssi-laulun (1973) sanoista, joissa laulaja ennakoi talon kohtaloa, sillä sen purkamisesta oli jo tehty päätös: Hectorin lapsuudenkoti oli parin korttelin päässä Mannerheimintien toisella puolella, Mannerheimintie 45:ssä.Harri Uusitorppa: Hector vetäytyy nyt areenoilta. Helsingin Sanomat 18.4.2007 ==Lähteet== Luokka:Helsingin asuinrakennukset Luokka:Helsingin entiset rakennukset ja rakennelmat Luokka:Taka-Töölö Luokka:Waldemar Aspelinin suunnittelemat rakennukset
Kontraposto

Kontraposto (< , ’vastakkain asetettu’) on varsinkin kuvanveistossa käytetty seisovan hahmon sommitteluperiaate. Kontraposto kehitettiin antiikin Kreikan kuvanveistossa, ja sitä sovellettiin paljon myös renessanssin taiteessa. Kontrapostossa vartalon paino on toisen jalan varassa. Tukijalan ja vapaan jalan suhdetta käytetään tasapainottamaan vartalon liikkeiden suuntia niin, että ne asettuvat harmoniseksi kokonaisuudeksi. Ihmishahmon asento noudattaa kontrapostossa rytmisen vastakkaisuuden periaatetta esimerkiksi siten, että kaksi ruumiinosaa kiertyy vastakkaisiin suuntiin. Tämä antaa hahmolle rennomman ja vähemmän jäykän ulkonäön. Kontraposto voi myös ilmaista jännitystä, kun hahmo on siirtymäisillään lepotilasta kävelyyn tai juoksuun. Chiasmo Contrapposto-Canone Canon policleteo (2of3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf| Doryforos Image:02 2020 Grecia photo Paolo Villa FO190024 bis (Museo archeologico di Olimpia - Statua Ermes con Dioniso Bambino scolpita da Prassitele, Arte pre Ellenistica, con gimp).jpg|Praksiteleen Hermes eli Dionysos-lasta kantava Hermes, n. 340 eaa. Chiasmo Contrapposto-Canone Canon policleteo (3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf| Doryforos ==Lähteet== == Aiheesta muualla == Luokka:Antiikin Kreikan kuvanveistotaide Luokka:Piirustus Luokka:Sommittelu Luokka:Taiteen aiheet
NK Dinamo Zagreb

NK Dinamo on jalkapalloseura Kroatian pääkaupungista Zagrebista. Joukkueen kannattajat tunnetaan nimellä Bad Blue Boys. ==Historia== Toisen maailmansodan jälkimainingeissa kommunistien hallitsemassa Jugoslaviassa Zagrebin jalkapalloseurat lakkautettiin ja 9. kesäkuuta 1945 muodostettiin kaupungin joukkue Dinamo (”dynamo”), ja entisestä kaupungin suurseurasta Građanskista pelaajat liittyivät joko siihen tai Belgradin Partizaniin. Entinen Građanskin valmentaja Marton Bukovi jatkoi työtään Dinamon parissa yhdessä entisen seuran pelaajan Franjo Žlofin kanssa. Lisäksi joukkueeseen liittyi pelaajia HAŠKista (Hrvatski akademski športski klub), kuten Ratko Kacian, Željko Čajkovski, Svetozar Peričić ja Dragutin Lojen. Vuonna 1969 seura otti käyttöön Građanskin perinteiset värit ja sen perinteitä noudattelevan vaakunan. Vuonna 1991 seura muutti nimensä HAŠK-Građanskiksi ja 1993 Croatia Zagrebiksi. Tarkoituksena oli karistaa Kroatian itsenäisyyden kynnyksellä vanha kommunistimenneisyys. Kannattajien keskuudessa nimi säilyi kuitenkin Dinamona, ja virallisesti nimi palautettiin käyttöön 14. helmikuuta 2000. ==Saavutuksia== *Kroatian mestaruus (24): 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023 *Jugoslavian mestaruus (4): 1948, 1952, 1958, 1982 *Kroatian Cupin voitto (16): 1994, 1996, 1997, 1998, 2001, 2002, 2004, 2007, 2008, 2011, 2012, 2015, 2016, 2018, 2021) *Kroatian Super cupin voitto (5): 2002, 2003, 2006, 2010, 2013 *Jugoslavian Cupin voitto (7): 1951, 1960, 1963, 1965, 1969, 1980, 1983 *Messucupin voitto 1967 *Messucupin hopeaa 1963 *Balkanin cupin voitto 1977 ==Entisiä päävalmentajia== * Osvaldo Ardiles * Otto Barić * Miroslav Blažević * Vahid Halilhodžić * Branko Ivanković * Tomislav Ivić * Zlatko Kranjčar * Vlatko Marković * Josip Skoblar * Velimir Zajec * Krunoslav Jurčić ==Aiheesta muualla== * Kroatian- ja englanninkielinen sivu * Bad Blue Boys, virallinen kannattajaryhmä *
Nelli-portaali

Nelli-portaali oli Suomessa käytössä ollut sähköisten aineistojen hallintaväline, yhteinen tietokantojen käyttöliittymä, jota käyttivät erityisesti yliopistojen ja ammattikorkeakoulujen kirjastot. Näiden lisäksi yleisten kirjastojen käytössä oli alueellisia Nelli-portaaleita. Nelli oli kansallisen elektronisen kirjaston hanke, mistä tulee myös nimi (National ELectronic Library Interface). Nelli oli metahakujärjestelmä, jolla käyttäjä voi suorittaa tiedonhaun useista tietokannoista ja muista tiedonlähteistä samalla kertaa. Tämä tarkoittaa, että käyttäjä voi ja hänen osittain myös täytyi säädellä omaa hakuprosessiaan monipuolisesti. Nellin sisältö ja ulkoasu vaihtelivat portaalista toiseen, mutta perusrakenne oli yhteinen. Sisältö riippui siitä, mitä tietokantoja kutakin Nelliä ylläpitävä organisaatio tarjosi asiakkailleen. Nelli koostui kahdesta Ex Libris Groupin ohjelmistosta: MetaLib ja SFX. Nelli-portaali otettiin käyttöön vuonna 2004 ja poistui käytöstä vuoden 2016 lopussa. Sen korvasi Finna-palveluperhe. ==Hakutavat== Nelli-portaalissa oli käytössä useita erilaisia hakutapoja: * pikahaku – tiedonhaku kohdistuu muutamaan ennalta valittuun aineistoryhmään * monihaku – monipuolinen hakutapa, jossa käyttäjä voi itse valita aineistoja, joihin haku kohdistuu * aineiston valinta – käyttäjä valitsee tiedonlähteen ja haku tapahtuu sen omalla hakukäyttöliittymällä * lehtivalinta – haku kohdistuu portaaliin kuuluviin, asiakkaan valitsemiin sähköisiin lehtiin ==Lähteet== ==Aiheesta muualla== * Nelli-portaali - kansallista tiedonhakua (Tietolinja 02/2003) * Kirjastouutisia - Nelli-teemanumero * Kansallinen elektroninen kirjasto FinElib Luokka:Suomalaiset verkkosivustot Luokka:Suomen kirjastot
Peter Norman

Peter Norman (15. kesäkuuta 1942 – 3. lokakuuta 2006 Melbourne) oli australialainen yleisurheilija ja vuoden 1968 Méxicon kesäolympialaisten 200 metrin juoksun hopeamitalisti. Hänen Méxicon olympialaisissa juoksemansa aika 20,06 säilyi Australian ennätyksenä vuoteen 2024 asti. Olympialaisten lisäksi Norman voitti saman matkan Australian mestaruuden viidesti (1966–1970) sekä vuoden 1966 Kansainyhteisön kisoissa 4 × 100 metrin viestijuoksussa pronssia. Méxicon olympialaisissa yhdysvaltalaiset Tommie Smith ja John Carlos voittivat kulta- ja pronssimitalin. Palkintokorokkeella Smith ja Carlos, molemmat afroamerikkalaisia, nostivat mustaan nahkahansikkaaseen verhotun kätensä protestoidakseen kotimaansa rotusyrjintää Yhdysvaltain kansallislaulun soidessa. Norman tuki protestia pitämällä palkintojenjakoseremoniassa rinnassaan Olympic Project for Human Rightsin (OPHR) kangasmerkkiä. Kotimaassaan häntä rangaistiin teostaan epävirallisesti siten, että hän ei päässyt vuoden 1972 olympialaisiin, vaikka oli ennen kisoja maailmantilaston viides ja alittanut karsintarajan 13 kertaa. Norman kuoli 64-vuotiaana infarktiin. Smith ja Carlos olivat kantamassa arkkua hänen hautajaisissaan. == Lähteet == Luokka:Australialaiset olympiamitalistit Luokka:Australialaiset pikajuoksijat Luokka:Vuonna 1942 syntyneet Luokka:Vuonna 2006 kuolleet
Kovero

Kovero on * Kovero (kylä) Joensuun kaupunginosa, * Kovero (kylä Lapualla) Lapualla sijaitseva kylä *Kovero (kylä Laitilassa) * Tuupovaaran kunnan entinen nimi * Kovero-niminen suomalainen keskitysleiri Itä-Karjalassa jatkosodan aikana * Koveron perinnetila, museoitu kruununmetsätorppa Seitsemisen kansallispuiston läheisyydessä. Järviä * Kovero, järvi Juuassa * Kovero, järvi Padasjoella * Kovero, järvi Ruovedellä Helvetinjärven kansallispuistossa * Kovero, järvi Sysmässä katso myös * Koverojärvi, järvi Hämeenlinnassa * Koverojärvi, järvi Joensuussa * Koverojärvi, järvi Orivedellä * Koverojärvi, järvi Tammelassa Henkilöitä * Einari Kovero (1892–1976), runoilija * Esko Kovero (s. 1958), näyttelijä * Ilmari Kovero (1877–1963), kansantaloustieteilijä, professori * Karl Adolf Kovero (1845–1929), kirjailija ja kääntäjä * Kyllikki Kovero, myöh. Tuominen, o.s. Ståhlberg (1908–1994), opettaja ja oppikirjojen laatija * Martti Kovero (1882–1955), Tilastollisen päätoimiston ylijohtaja, professori Luokka:Sukunimet
Enrique Bolaños

Enrique José Bolaños Geyer (13. toukokuuta 1928 – 14. kesäkuuta 2021Muere el expresidente de Nicaragua Enrique Bolaños ) oli Nicaraguan presidentti vuosina 2002–2007. Hänen seuraajansa on Daniel Ortega. Bolaños vastusti julkisesti 1980-luvulla hallinnutta Sandinistarintamaa ja hänet vangittiin. Suvun SAIMSA- yhtiö takavarikoitiin valtiolle. Bolaños oli edeltäjänsä Arnoldo Alemán Lacayon varapresidenttinä. 4. marraskuuta 2001 vaalissa hän löi sandinistien Daniel Ortegan ja aloitti kautensa 10. tammikuuta 2002. Hän oli Partido Liberal Constitucionalistan jäsen, mutta hajotti sen ja perusti oman APRE- puolueensa. Kautensa alussa hän ajoi korruption vastaista kampanjaa PLC:n johtajaa ja entistä presidenttiä Arnoldo Alemánia vastaa, joka tuomittiin 20 vuoden vankeuteen. PLC:n valta-asema parlamentissa heikensi Bolañosin mahdollisuuksia toteuttaa politiikkaansa. Syys–lokakuussa 2005 puolestaan liberaali- ja sandinistapuolue ajoivat Bolañosin viraltapanoa. Yhdysvallat uhkasi avun peruuttamisella ja presidentinvaltaa heikentävä perustuslain lisäys lykättiin Bolañosin kauden jälkeen.BBC == Lähteet == ==Aiheesta muualla== * http://www.cidob.org/es/documentacion/biografias_lideres_politicos/america_central_y_caribe/nicaragua/enrique_bolanos_geyer Luokka:Nicaraguan presidentit Luokka:Vuonna 1928 syntyneet Luokka:Vuonna 2021 kuolleet
Shikishima

Shikishima () oli keisarillisen Japanin laivaston Shikishima-luokan pre- dreadnought-taistelulaiva. Yhdessä viiden muun taistelulaivan (Yashima, Fuji, Hatsuse, Asahi ja Mikasa) kanssa alus muodosti Japanin päätaistelulinjan Venäjän–Japanin sodassa vuosina 1904–1905. == Taustaa == Vuosien 1894–1895 Kiinan–Japanin sodan jälkimainingeissa Venäjä painosti Japania palauttamaan Liaotungin niemimaan takaisin Kiinalle, minkä seurauksena Japani alkoi kasvattaa omaa sotilasmahtiaan tulevien uhkien varalta. Japani aloitti vuonna 1896 kymmenvuotisen laivastonrakennusprojektin valmistaakseen kuusi taistelulaivaa ja kuusi panssaroitua risteilijää. == Valmistus == Shikishima tilattiin Britanniasta Thames Ironworks and Shipbuilding Companylta Blackwallista vuonna 1897. G. C. Macrow suunnitteli aluksen, joka oli käytännössä Britannian kuninkaallisen laivaston Majestic-luokan aluksen paranneltu versio. Sen köli laskettiin 29. maaliskuuta 1897 ja alus laskettiin vesille 1. marraskuuta 1898. Alus valmistui 26. tammikuuta 1900.Gardiner 2002, s. 221. == Palvelus == Shikishima osallistui Venäjän–Japanin sotaan ja vaurioitui 9. helmikuuta 1904 Port Arthurin taistelussa. Lisäksi se otti osaa Yalu-joen taisteluun ja Tsushiman salmen taisteluun, jossa alukseen osui kymmenen kranaattia. Alus palveli ensimmäisessä maailmansodassa Japanin kotivesillä ja vuonna 1919 laiva modernisoitiin. Alus uudelleenluokiteltiin 1. syyskuuta 1921 ”ensimmäisen luokan rannikkopuolustuslaivaksi”. Samalla se siirrettiin sukellusveneiden koululaivaksi. Laivasta poistettiin vuonna 1923 aseistus ja se poistettiin alusluettelosta Washingtonin laivastosopimuksen mukaisesti. Alus luokiteltiin 1. huhtikuuta kuljetusalukseksi. Se pysyi Sasebossa asunto- ja koululaivana.Gardiner 1985, s. 224. Shikishima kellui yhä Tyynenmeren sodan jälkeen ja oli välttänyt yhdysvaltalaisten ilmahyökkäykset. Alus ei kuitenkaan ollut liikkunut omin voimin yli kahteen vuosikymmeneen, ja lopulta se romutettiin vuonna 1948 Sasebossa. == Lähteet == * * * * === Viitteet === Luokka:Shikishima-luokan taistelulaivat Luokka:Thames Ironworks and Shipbuilding Company Luokka:Japanilaiset Venäjän–Japanin sodan taistelulaivat Luokka:Japanilaiset ensimmäisen maailmansodan taistelulaivat ja:敷島型戦艦
Skånemejerier

Skånemejerier Ek(onomisk) För(ening) on ruotsalainen meijerialan yritys, jonka tuotteita viedään myös Suomeen, Tanskaan ja Isoon-Britanniaan. Yhtiön kotipaikka on Malmö. Meijerillä on noin 700 työntekijää. Skånemejerier on ranskalaisen Lactalis-meijerijätin tytäryhtiö. Suomessa Skånemejerier vastaa myös Oatly AB:n kauramaitotuotteiden markkinoinnista. == Tuotteet == Päätuotteita ovat ProViva-juomat ja juustot: Fundo Omega-3, Allerum 17 %, Baron, Glimminge, Marsvinsholm ja MiniMi. ==Lähteet== ==Aiheesta muualla== *Skane-Finland *Oatly.com Luokka:Ruotsin meijerit
Elektroninen tanssimusiikki

Elektroninen tanssimusiikki (myös dance ja klubimusiikki) eli EDM (Electronic Dance Music) on elektronista musiikkia, jota kuulee yleensä yökerhoissa, radioasemilla ja erilaisissa show-esityksissä. Termillä viitataan useimmiten 1970-luvun lopun disco- ja funk-musiikista kehittyneisiin genreihin. Elektroninen tanssimusiikki jaotellaan kahteen osaan: 4/4-tahtilajissa kulkevat genret (kuten house, tekno, trance ja hard dance) ja rikkobiitti- genret (kuten breakbeat, elektro, drum’n’bass ja dubstep) Tunnettuja EDM- kappaleita ovat tehneet muun muassa deadmau5, Alan Walker, Martin Garrix, Calvin Harris, Axwell, Swedish House Mafia, Krewella, Avicii, Bob Sinclar, Lasgo, ja David Guetta, Armin Van Buuren, Diplo, ja R3hab. == Hard dance == Hard dance on ns. "raskasta" elektronista tanssimusiikkia. Hard dancen peruselementti on joka iskulla lyövä bassorumpu ja nopea tempo. Hard dance genrejä on mm. hardcore, hard techno, hard trance, hard house, hard NRG, hardstyle ja niistä kehittyneet tyylilajit ja suuntaukset. == Aiheesta muualla == * 365Mag - 365Mag is an e-zine about electronic music * Fantazia Rave Site - Dance music information / Profiles and more * Resident Advisor - RA is an online dance music magazine. * Intelligent Dance Music Forums - Upfront Dance Music Chat * Luokka:Seulonnan keskeiset artikkelit
Harmaaporonjäkälä

Harmaaporonjäkälä (Cladonia rangiferina, syn. Cladina rangiferina) on torvijäkälien sukuun kuuluva jäkälä. Se kasvaa 3–15 senttimetriä korkeaksi. Väriltään se on tuhkan- tai siniharmaa. Latvahaarat ovat ruskettuvia ja ovat käyristyneitä usein samaan suuntaan. Jäkälä on erittäin yleinen koko Suomessa. Se on vallitseva maajäkälä kangasmetsissä, soilla, kalliolla ja tunturikankailla. Harmaaporonjäkälä on yksi porojen tärkeimmistä ravintojäkälistä. Harmaaporonjäkälän jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja fumaariprotoketraarihappoa (C22H16O12). == Lähteet == == Aiheesta muualla == * Laji.fi: Harmaaporonjäkälä (Cladonia rangiferina) * Luopioisten kasvisto: Harmaaporonjäkälä (Cladonia rangiferina) * UPM Metsä, Metsiemme jäkäliä, sivu 5: Harmaaporonjäkälä (Cladonia rangiferina) (pdf) * UniProt: Taxonomy - Cladonia rangiferina * Consortium of Lichen Herbaria: Cladonia rangiferina * The British Lichen Society: Cladonia rangiferina Luokka:Torvijäkälät Luokka:Seulonnan keskeiset artikkelit
Porin yliopistokeskus

Porin yliopistokeskus (, UCPori) on Porissa toimiva yliopistokeskus, joka aloitti toimintansa nykyisessä muodossaan 1.1.2004. Porin yliopistokeskuksen juuret juontavat vuoteen 1983, jolloin Tampereen teknillinen korkeakoulu aloitti täydennyskoulutuksen Porin koulutus- ja tutkimuskeskuksessa. Yliopistokeskuksen toimitilat sijaitsevat arkkitehti August Krookin suunnittelemassa Porin Puuvillassa, entisen Porin puuvillatehtaan tiloissa Pohjoisrannassa Kokemäenjoen rannalla. == Yliopistoyksiköt == Porin yliopistokeskuksessa toimii yksiköitä kahdesta yliopistosta, Tampereelta ja Turusta: Tampereen yliopiston Porin yksikkö sekä Turun kauppakorkeakoulun Porin yksikkö, Turun yliopiston digitaalisen kulttuurin, maiseman ja kulttuuriperinnön tutkinto-ohjelma, Turun yliopiston Brahea-keskus / Merenkulkualan koulutus- ja tutkimuskeskus sekä Turun yliopiston lääketieteellisen tiedekunnan opetusterveyskeskus. Aalto-yliopiston toiminta Porin yliopistokeskuksessa päättyi 1.7.2020. Porin yliopistokeskuksessa opiskelee noin 1 400 opiskelijaa ja työskentelee 150 henkilöä. Vuosittain aloittaa yli 200 uutta tutkinto-opiskelijaa. == Hallintomalli ja palvelut == Porin yliopistokeskuksen koordinaatiovastuu siirtyi 1.1.2025 alkaen Tampereen yliopistolta Turun yliopistolle. Porin yliopistokeskuksen ylin päättävä elin on rehtorikokous, jonka puheenjohtajana on koordinaatioyliopiston eli Turun yliopiston rehtori. Porin yliopistokeskuksen johtaja toimii rehtorikokouksessa esittelijänä. Porin yliopistokeskuksen johtajana toimi ajalla 1.8.2004–31.7.2008 HTT, dosentti, Martti Sinisalmi ja 1.8.2008–30.6.2014 YTM eMBA Harri Peltoniemi. TkT Jari Multisilta toimi johtajana 1.11.2014 alkaen elokuuhun 2018 saakka. TkT Tarmo Lipping aloitti Porin yliopistokeskuksen johtajana 1.4.2019. Vuonna 2023 yliopistokeskuksen johtajaksi valittiin TkT Katariina Yrjönkoski. Yliopistokeskuksen opiskelijoiden yhteinen opiskelijajärjestö on nimeltään Ylioppilasyhdistys Pointer ry. Porin ylioppilasyhdistyksen julkaisema Porin ylioppilaslehti Pointti ilmestyy 2–3 kertaa vuodessa. == Lähteet == == Aiheesta muualla == * Porin yliopistokeskus Yliopistokeskus Luokka:Yliopistokeskukset Luokka:Isosanta
Yliopistokeskus

Yliopistokeskus on suomalainen opetusministeriön hallinnoima koulutusorganisaatio, joka koordinoi alueellista yliopisto-opetusta paikkakunnilla, joilla ei ole omaa yliopistoa. Suomessa on kuusi yliopistokeskusta. Opetusministeriö perusti vuoden 2004 alusta yliopistokeskukset Kajaaniin, Kokkolaan, Lahteen, Mikkeliin, Poriin ja Seinäjoelle. Yliopistokeskuksissa toimii yleensä yksiköitä useasta yliopistosta ja ne antavat yliopistokoulutusta sijaintipaikkakunnallaan. ==Yliopistokeskukset== *Kajaanin yliopistokeskus *Kokkolan yliopistokeskus *Lahden yliopistokeskus *Mikkelin yliopistokeskus *Porin yliopistokeskus *Seinäjoen yliopistokeskus ==Lähteet== *
Susanna Roine

Susanna Roine (s. 8. tammikuuta 1971 Tampere) on suomalainen näyttelijä, joka on tuttu useista MTV3:n viihdesarjoista. Näkyvimmät roolinsa hän on tehnyt Elina Halttusen käsikirjoittamissa sarjoissa Parhaat vuodet ja Ihmeidentekijät. Susanna Roineen vanhemmat ovat näyttelijät Esko Roine ja Marjukka Halttunen. Hän esiintyi Suomen Kansallisteatterissa näytelmässä Poltettu oranssi yhdessä äitinsä kanssa. Susanna Roineella on kolme lasta, vuonna 1994 syntyneet kaksostytöt avioliitosta näyttelijä Kari Väänäsen kanssa sekä vuonna 2003 syntynyt kuopus aviomiehensä Mika Venhovaaran kanssa. Susanna Roine on Epilepsialiiton lähettiläs. == Lähteet == == Aiheesta muualla == * Luokka:Suomalaiset televisionäyttelijät Luokka:Vuonna 1971 syntyneet Luokka:Elävät henkilöt
Kauniit poliisit

Kauniit poliisit on suomalainen punkyhtye, joka aloitti toimintansa vuonna 2001 ja hajosi 2005. Aktiivisen toimintakautensa aikana kotimaan keikkailun lisäksi Kauniit Poliisit teki kaksi ulkomaankiertuetta. Ensimmäisen ”Vitun Saksa” -kiertueen Saksaan ja Itävaltaan. Toinen kiertue ”Bombs not food” ulottui Englantiin, Skotlantiin ja Saksaan. Kauniiden poliisien musiikki on 82-Hardcore-vaikutteista nopeaa punkrockia. Yhtyeen paikoin humoristiset sanoitukset kyseenalaistavat ja pilkkaavat valtamediaa, poliitikoita ja punkkareita itseään. Yhtye on myös tunnettu cover-valinnoistaan, joista kuuluisimmaksi on tullut PMMP:n alkuperäiskappale ”Rusketusraidat”.http://www.voice.fi/index.php?tmpl=blog&option;=com_sbsarticle&cid;=3149&cat;=1&m;=03&mv;=PMMP) Kauniit poliisit teki comebackin 30. huhtikuuta 2008 Tampereen Vastavirta- klubilla alkuperäisessä kokoonpanossaan. == Diskografia == === Studioalbumit === * === Muut julkaisut === * * * * ==Lähteet== ==Aiheesta muualla== *Kauniitpoliisit.com * Luokka:Suomalaiset punkyhtyeet Luokka:Suomalaiset hardcore punk -yhtyeet
Tihvinänkarjalaiset

Tihvinänkarjalaiset ovat yksi karjalaisryhmistä. He asuttavat Tihvinän Karjalaa, joka on erillinen karjalaisalue Boksitogorskin piirissä Leningradin alueen kaakkoisosissa. Tihvinän Karjalaan kuului enimmillään 14 kylää. Karjalaiskylät sijaitsevat Tšagodajoen yläjuoksun varrella Klimovon kylähallinnon alaisuudessa. Tsaarinvallan aikana karjalaisten asuttama alue kuului Tihvinän kihlakuntaan, ja sitä ennen nämä maat olivat Tihvinän luostarin omistuksessa. Tihvinän karjalaiset ovat säilyttäneet kielensä ja jopa alueen vähälukuinen nuoriso taitaa sitä. Tihvinän karjalaisia on myös muuttanut työn ja opiskelun perässä läheisiin Tihvinän ja Pikalevon kaupunkeihin ja Jefimovskin taajamaan. Kielentutkija Vladimir Rjagojevin arvioiden mukaan 1970-luvulla Tihvinän karjalaisia oli 2 000 henkeä. ==Tihvinänkarjalaisten historia== Karjalaiset ovat eläneet alueellaan jo 400 vuotta. He muuttivat nykyisille asuinalueilleen 1600-luvun alussa Karjalankannakselta Stolbovan rauhan jälkeen. Kannaksen jouduttua luterilaisen Ruotsin vallan alle, alueelta lähti ortodoksista karjalaisväestöä pakoon keskiselle Venäjälle. Suurin osa muutti Tverin alueelle, mutta myös Tihvinään ja Novgorodin seuduille muutti karjalaista väkeä. Tihvinän karjalaiset löysivät uuden kotinsa ilmeisesti jo ennestään tutulta vanhalta kauppatieltä. Tšagodajoki nimittäin laskee Tšagodoštšaan, Tšagodoštša Mologaan, joka taas on Volgan sivujoki. Mologan ja Volgan risteyksessä sijaitsi keskiajalla Holopii gorodok -kauppapaikka, jossa kävi myös karjalaisia kauppiaita. Perimätiedon mukaan tihvinänkarjalaiset asettuivat ensiksi Opokan kylään, josta he sitten levittäytyivät muualle. Nykyisin Opokan kylää ei enää ole. ==Tihvinän karjalaiskyliä== *Klimovo (kyläkeskus) *Birtšova (Birjutšovo) *Gorki (Korgorka) *Zabilnja (Zabelino) *Novinka *Dubrovka *Selištšä *Moklokova ==Aiheesta muualla== Miän Karjalua on äijä - Tihvinän Karjalassa Luokka:Karjalaiset (kansa)
Northport

Northport Oy oli Finnairin ja useiden muiden lentoyhtiöiden matkustajapalveluista sekä matkatavaroiden, rahdin ja postin kuormauksesta huolehtiva yhtiö. Toimintavuosinaan yhtiö palveli vuodessa noin 100 000 lentoa ja 8 miljoonaa matkustajaa. Se syntyi Finnair Ground Handling -liiketoimintayksikön toimintojen yhtiöittämisen tuloksena 1. toukokuuta 2004. Sen liikevaihto Suomessa oli tilikautena 2008 64 miljoonaa euroa ja sen palveluksessa oli Helsingissä noin 800 henkeä. Toimitusjohtajana toimi Jukka Hämäläinen 13.8.2007 alkaen. Northport oli Finnairin alakonserni ja sen kokonaan omistama. Northportin toiminta tuotti vuonna 2006 tappiota. Northport toimi joko itse tai yhteistyökumppaneiden kanssa kaikilla niillä Suomen lentoasemilla, joille Finnair-konsernin lentoyhtiöt lensivät. Lisäksi Northportin tytäryhtiö FinnHandling toimitti maapalveluja Arlandan lentokentällä Tukholmassa ja Northport Norway AS Gardemoenin lentokentällä Oslossa. Maaliskuussa 2007 Northport Oy myi operoimansa lentoasemien maapalvelutoiminnot Suomessa RTG Ground Handling Oy:lle. Marraskuussa 2007 Northport Oy myi loputkin toimintonsa skotlantilaiselle Menzies Aviationille. ==Lähteet== Luokka:Suomalaiset logistiikkayhtiöt Luokka:Finnair
Peach-Pit

Peach-Pit on japanilainen naismangaka-duo, johon kuuluvat Banri Sendō () ja Shibuko Ebara ()https://myanimelist.net/people/1948/PEACH‐PIT. Heidän kuuluisimmista töistään, Rozen Maidenistä ja DearSistä, on tehty myös animeversiot. == Teoksia == *Prism Palette (2001) *DearS (2002–2005) *Rozen Maiden (2002–2007, 2008–) *Zombie-Loan (2003–2011) *Shugo Chara! (2006–) *Illustlation (2008–2009) *Ōkami Kakushi (2009) == Lähteet == == Aiheesta muualla == * Momo no tane , virallinen sivusto Luokka:Japanilaiset sarjakuvantekijät
Sahara (vuoden 2005 elokuva)

Sahara on vuonna 2005 ensi-iltansa saanut yhdysvaltalainen seikkailuelokuva, joka perustuu Clive Cusslerin kirjoittamaan Dirk Pitt -romaaniin. Elokuva sai keskinkertaiset arvostelut, mutta keräsi kansainvälisesti paljon katsojia. Ensi-iltaviikonloppunaan elokuva tuotti Yhdysvalloissa 18 miljoonaa dollaria. 130 miljoonan dollarin budjetilla valmistunut elokuva keräsi yhteensä 119 miljoonan lipputulot. Elokuva on kerännyt myös vuokraus- sekä DVD-myyntituloja tarpeeksi kattaakseen budjettinsa. == Juoni == Meritutkija ja tutkimusmatkailija Dirk Pitt (Matthew McConaughey) matkustaa Maliin etsimään paikallisten ”Kuoleman laivaksi” kutsuman Yhdysvaltain sisällissodan aikaisen taistelualus CSS Texasin hylkyä. Yhdessä ystävänsä Al Giordinon (Steve Zahn) kanssa Pitt onnistuu tekemään tyhjäksi tohtori Eva Rojasiin (Penélope Cruz) kohdistuvan salamurhayrityksen. Rojas kertoo tutkivansa alueella raivoavaa tappavaa tautia. Taudin aiheuttajaksi paljastuu myrkky, joka uhkaa aiheuttaa globaalin katastrofin. Pitt yhdessä National Underwater and Marine Agencyssa työskentelevien ystäviensä kanssa saa tehtäväkseen etsiä myrkkypäästöjen lähteen ja sulkea sen. ==Rooleissa== ==Lähteet== ==Aiheesta muualla== * Luokka:Vuoden 2005 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset romaaneihin perustuvat elokuvat Luokka:Paramount Picturesin elokuvat
Kai Nieminen (kirjailija)

Kai Tapani Nieminen (s. 11. toukokuuta 1950 Helsinki) on runoilija ja japanilaisen kirjallisuuden suomentaja.Kuka kukin on 2003, s. 658. Helsinki 2002. ISBN 951-1-18086-X Esikoisrunokokoelma Joki vie ajatukseni ilmestyi 1971. Kai Niemiselle on myönnetty useita kirjallisuuspalkintoja sekä käännöstöistä että runoista. Työ japanilaisen runouden parissa on heijastunut varsinkin hänen omaan alkuvaiheen tuotantoonsaRitva Kolehmainen: Kai Nieminen - Istun tässä, ihmettelen. Valitut runot, kirja-arvostelu, Keskisuomalainen 6.4.2012. Nieminen suomentaa Genjin tarinaa uudestaan. Aiempi, kolmasosan teoksesta käsittävä, suomennos on Marutei Tsurusen, siihen Nieminen suomensi runot.Antti Majander, Iloiselta vaikuttava Kai Nieminen suree joka päivä, Helsingin Sanomat 10.5.2020, viitattu 16.11.2021 (digilehden tilaajille) Nieminen sai osuudestaan Kääntäjien valtionpalkinnon 1991.Valtio jakoi 145000 markkaa palkintoina yhdeksälle kirjailijalle. Helsingin Sanomat 2.7.1991, viitattu 16.11.2021 (digilehden tilaajille) Nieminen toimi kirjailijoiden sananvapausjärjestö Suomen PENin puheenjohtajana vuosina 1991–1994.Suomen Penin historiaa. Niemisen isä oli runoilija ja kiinalaisen kirjallisuuden suomentaja Pertti Nieminen. == Tuotanto == === Runokokoelmat === * * * * * * * * * * * * * * * * * * * === Suomennoksia === * * * * Yukio Mishima: ”Erään naamion tunnustuksia” (Kamen no kokuhaku; katkelma). Teoksessa * * * Sei Shōnagon: ”Päänaluskirja” (Makura no sōshi 1, 133). Teoksessa * Naoya Shiga: ”Sielunvaellus” (Tensei). Teoksessa Sana ja ruokokynä, Weilin+Göös 1988. * * * * * Ihara Saikaku: ”Unten teillä kirkastunut päälaki”; ”Toivoton rakkaus rasiassa”; ”Kotonsoittoa maalaismajassa”. Teoksessa * Yukio Mishima: ”Marttyyri”. Teoksessa Miesten kesken, Otava 1993, * Alfred Birnbaum & Riku Kanmei: Zenin viikset ja häntä; aforismeja, Tammi 1993 * Itämaisen elämänviisauden kirja; toim. Pertti Seppälä, Japanin osuus (n. 150 sivua), WSOY 1994 * * * * * * * * Anselm Hollo: Corvus; WSOY 2002 * * * * * * * == Palkintoja ja tunnustuksia == * Kirjallisuuden valtionpalkinto suomennoksesta Kesän pimeys (1978) * Kirjallisuuden valtionpalkinto suomennoksesta Kapea tie pohjoiseen (1982) * Kirjallisuuden valtionpalkinto runokokoelmasta En minä tiedä (1986) * Kirjallisuuden valtionpalkinto runokokoelmasta Keinuva maa (1990) * Kirjallisuuden valtionpalkinto suomennoksesta Genjin tarina 4 (1991) * Eino Leinon palkinto 1999 * Mikael Agricola -palkinto 2003 * Pro Finlandia -mitali 2016 * Eeva-Liisa Manner -runopalkinto 2016 == Lähteet == == Aiheesta muualla == * Itä-Uudenmaan kirjailijat: Kai Nieminen . * Kai Niemisen haastattelu. Luokka:Suomalaiset runoilijat Luokka:Suomentajat Luokka:Eino Leinon palkinnon saajat Luokka:Mikael Agricola -palkinnon saajat Luokka:Pro Finlandia -palkitut Luokka:Vuonna 1950 syntyneet Luokka:Elävät henkilöt
Kai Nieminen (muusikko)

Kai Nieminen (s. 17. maaliskuuta 1953) on suomalainen kitaristi, säveltäjä ja musiikkipedagogi. Hän on opiskellut Jyväskylän yliopistossa, Keski-Suomen konservatoriossa ja Sibelius-Akatemiassa sekä erilaisilla kesä- ja mestarikursseilla opettajinaan muun muassa Štěpán Rak, Leo Brouwer ja Julian Bream. Nieminen on kuulunut Roomassa pidettävän Fernando Sor -kitarakilpailun tuomaristoon jo vuodesta 1981 ja toiminut mestarikurssiopettajana Karjaan kansainvälisillä kitarafestivaaleilla. Hän on säveltänyt musiikkia kitaran lisäksi erilaisille kamarimusiikkikokoonpanoille sekä sinfonia- ja kamariorkesterille. Hänet tunnetaan erityisesti lyyristen konserttojen säveltäjänä (mm. huilukonsertto Palomar, klarinettikonsertto Through Shadows I Can Hear Ancient Voices ja alttoviulukonsertto La Serenissima). Niemisen teosluetteloon kuuluu myös lukuisia sooloteoksia. Kai Niemisen musiikkia on levytetty Pilfink- ja Naxos -levymerkeille. ==Aiheesta muualla== * Fennica Gehrmanin Kai Nieminen -kotisivu ääninäytteineen * Finnish Music Information Centre – Kai Nieminen * kainieminen.net Luokka:Suomalaiset taidemusiikin säveltäjät Luokka:Suomalaiset kitaristit Luokka:Vuonna 1953 syntyneet Luokka:Elävät henkilöt
Moneca Stori

Moneca Stori (s. Vancouver, Brittiläinen Kolumbia) on kanadalainen ääninäyttelijä, joka tunnetaan parhaiten roolistaan Kagome Higurashina Inuyashan englanninkielisessä versiossa. Hän käyttää joskus myös nimeä Monica Gemmer. Sekä Inuyashassa että Hamtarossa Storin roolihahmona on Cathy Weseluckin roolihahmon tytär. ==Filmografia== * Inuyasha - Kagome Higurashi * Hamtaro - Laura Haruna * Junkers Come Here - Yoko Inoue * Gundam Wing - Sally Po (ep 3, 8, 12), Catherine Bloom * Dragonball Z - Videl * Monster Rancher - Michelle (ep. 60) * Ranma ½ - Princess Ori * Megaman NT Warrior Axess - Silk * X-Men: Evolution - Amanda Sefton ==Aiheesta muualla== * Moneca Stori Crystalacids.comissa Luokka:Kanadalaiset ääninäyttelijät Luokka:Syntymävuosi puuttuu Luokka:Elävät henkilöt
Sankki

Sankkipannu on suustaladattavissa tuliaseissa, musketeissa, pistooleissa sekä suustaladattavissa tykeissä piipun peräosan sivuun tai päälle tehty pieni, laakea syvennys. Siihen annosteltu sankkiruuti sytytetään lunttu-, ratas- tai piilukon antamalla kipinällä ja sankkiruudin leimahdus sytyttää sankkireiän välityksellä panoskammioon mitatun ruutipanoksen, jonka palokaasut työntävät ammuksen liikkeelle. ==Periaate== Sankkipannu sijaitsee aseen perässä iskurin ja liipaisimen läheisyydessä. Se täytettiin joko ruutisarvesta lataamisen jälkeen tai paperipatruunasta sen jälkeen, kun suurin osa sisällöstä oli kaadettu piippuun. Sankkipannun idea oli suhteellisen sama kaikissa aseissa, joissa se oli käytössä, mutta sankkiruudin sytytystekniikka vaihteli. Varhaisimmassa suustaladattavassa käsiaseessa, 1400–1500-luvuilla käytössä olleessa muskettityyppisessä hakapyssyssä, ruuti sytytettiin köydenpätkällä eli luntulla, jonka kytevä pää työntyi iskurin heilahduksesta tai käsin työntämällä sankkipannuun. Rataslukkoaseissa oli iskurina metallinen pieni ratas ja vastakappaleena rikkikiisun palanen. Liipaisimen painalluksesta ratas pyörähti iskien rikkikiisusta kipinäsuihkun, joka lennähti sankkipannuun sytyttäen sankkiruudin. Rataslukkoaseet olivat suhteellisen kalliita ja piilukko syrjäyttikin tämän asetyypin halvempana ratkaisuna 1600-luvulla. Piilukossa iskurissa oli pieni piikivi joka iskeytyessään metalliseen vastakappaleeseen, tulirautaan, iski kipinän sankkipannuun. ==Sankkipannun korvanneet tekniikat== 1800-luvun alussa kehitetyn nallin johdosta sytyttimenä toimi ensi kertaa aseesta erillään oleva osa. Nalli räjähti iskurin osuessa siihen sytyttäen näin sankkiruudin. Nallilukko itse asiassa syrjäytti sankkipannun nallitapilla, josta johti tulikanava suoraan ruutikammioon, ilman että sankkiruutia tarvittiin sytyttimenä, mutta se säilyi ainakin joissain nallikäyttöisiksi modifioiduissa piilukoissa. Sankkipannu oli nykyaikaiseen aseteknologiaan verrattuna kömpelö ratkaisu. Siinä oleva ruuti kastui helposti ja ase oli käyttäjälleen usein vaarallinen mm. ruudin liiallisten määrien takia. Sankkipannu siirtyi pois käytöstä kun nallilukolliset aseet, siis mm. kivääri ja revolveri, korvasivat epätarkat ja kömpelöt, rihlattomat musketit ja pistoolit ==Lähteet== * Virtanen, M. 1977. Vanhoja aseita Suomen metsästys- ja riistanhoitomuseon kokoelmista. Painopaikka: Uusimaa Oy, Porvoo. ISBN 951-99138-4-X == Aiheesta muualla == Luokka:Asetekniikka
Trump Tower

Trump Tower on New Yorkin Manhattanilla osoitteessa 725 Fifth Avenue sijaitseva, Donald Trumpin rakennuttama 58-kerroksinen pilvenpiirtäjä. Rakennus on 202 metriä korkea. Pilvenpiirtäjä toimii Trumpin yrityksen, Trump Organizationin, pääkonttorina. Rakennuksen omistaa Donald Trump. Sen kattohuoneisto on hänen henkilökohtaisessa käytössään. Rakentaminen aloitettiin vuonna 1979 ja avajaisia vietettiin marraskuussa 1983. Avajaisten aikaan rakennus oli Manhattanin korkein asuinrakennus. Rakennuksen ensimmäisissä kerroksissa on vesiputous ja kauppakeskus. Ylemmissä kerroksissa on toimistotiloja sekä asuntoja. Rakennuksesta on tullut yksi New Yorkin käydyimmistä turistikohteista. Tiedosto:Trump Tower Atrium.jpg|Trump Towerin valopiha. Tiedosto:Trump Tower - the atrium.jpg|Valopiha ylhäältä katsottuna. Tiedosto:New York City Mai 2009 PD 044.JPG|Tornin pääsisäänkäynti. Tiedosto:Trump Tower - Gucci.jpg|Guccin liike Trump Towerissa. Tiedosto:Trump Tower - lower part.jpg|Trump Towerin alimmat kerrokset. Tiedosto:Clock in front of the Trump Tower.jpg|Kello tornin edessä. Tiedosto:Trump-center- wiki.jpg|Aulan vesiputous. Tiedosto:Trump Tower (5062678906).jpg|Trump Towerin hissit. == Lähteet == Luokka:Midtown (Manhattan) Luokka:Manhattanin pilvenpiirtäjät Luokka:Manhattanin asuinrakennukset Luokka:Donald Trump